BSF के जवानों ने अमृतसर बॉर्डर पर गिराया था; चाइना में भी भर चुका उड़ान
BSF Shot Down Drone Forensic Report | India Pakistan Border Report about China too बॉर्डर सिक्योरिटी फोर्स (BSF) की तरफ से पंजाब के अमृतसर बॉर्डर पर गिराए गए एक ड्रोन की स्टडी ने देश को हिला दिया है।
बॉर्डर सिक्योरिटी फोर्स (BSF) की तरफ से पंजाब के अमृतसर बॉर्डर पर गिराए गए एक ड्रोन की स्टडी ने देश को हिला दिया है। दो महीने बाद ड्रोन की फोरेंसिक रिपोर्ट से पता चला है कि भारत-पाकिस्तान सीमा पर गिराया गया ड्रोन पहले चाइना में और फिर पाकिस्तान में भी उड़ान भर चुका था।
गौरतलब है कि BSF ने 25 दिसंबर की रात तकरीबन 7:45 बजे अमृतसर सेक्टर के अंतर्गत आते गांव राजाताल में पाकिस्तान की तरफ से आए एक ड्रोन को गिराने में सफलता हासिल की थी। यह एक क्वाडकॉप्टर ड्रोन था। ड्रोन की आवाज सुन BSF के जवानों ने फायरिंग कर दी और ड्रोन वापस जाने से पहले ही गिर गया। BSF ने इस ड्रोन को फोरेंसिक जांच के लिए भेज दिया था।
11 जून को चाइना में उड़ा था ड्रोन
ड्रोन की फोरेंसिक रिपोर्ट से पता चला है कि 11 जून, 2022 को इस ड्रोन ने चीन के शंघाई के फेंग जियान जिले में उड़ान भरी थी। बाद में इसने 24 सितंबर से 25 दिसंबर तक यह ड्रोन पाकिस्तान के पंजाब क्षेत्र के खानेवाल से 28 बार उड़ा था।
पूर्व DG ने शुरू करवाई थी फोरेंसिक जांच
BSF के पूर्व डायरेक्टर जनरल पंकज कुमार सिंह ने सरहद पर गिराए जाने वाले हर ड्रोन की फोरेंसिक जांच करवाने के आदेश दिए थे। जिसके बाद से BSF हर गिराए जाने वाले ड्रोन की जांच कर रहा है। जिससे ड्रोन की उड़ान की स्थितियों के बारे में पूरी जानकारी मिलती है।